CELEX: 31998R0981
Language: hr
Date: 1998-05-07 00:00:00
Title: Uredba Komisije (EZ) br. 981/98 od 7. svibnja 1998. o razvrstavanju određene robe u kombiniranu nomenklaturu

02/Sv. 014
            
            
               HR
            
            
               Službeni list Europske unije
            
            
               88
            
         31998R0981
   
               L 137/9
            
            
               SLUŽBENI LIST EUROPSKE UNIJE
            
            
               07.05.1998.
            
         
      UREDBA KOMISIJE (EZ) br. 981/98
   od 7. svibnja 1998.
   o razvrstavanju određene robe u kombiniranu nomenklaturu
   KOMISIJA EUROPSKIH ZAJEDNICA,
   uzimajući u obzir Ugovor o osnivanju Europske zajednice,
   uzimajući u obzir Uredbu Vijeća (EEZ) br. 2658/87 od 23. srpnja 1987. o tarifnoj i statističkoj nomenklaturi i o Zajedničkoj carinskoj tarifi (1), kako je zadnje izmijenjena Uredbom Komisije (EZ) br. 2509/97 (2), a posebno njezin članak 9.,
   budući da je zbog osiguranja jedinstvene primjene kombinirane nomenklature priložene navedenoj Uredbi potrebno usvojiti mjere za razvrstavanje robe iz Priloga ovoj Uredbi;
   budući da su Uredbom (EEZ) br. 2658/87 utvrđena Opća pravila za tumačenje kombinirane nomenklature i da se ta pravila također primjenjuju na svaku drugu nomenklaturu koja se u cijelosti ili djelomično temelji na njoj ili kojom se uvode dodatni pododjeljci te koja je utvrđena posebnim odredbama Zajednice s ciljem primjene tarifa i drugih mjera u vezi s robnom razmjenom;
   budući da je, u skladu s navedenim Općim pravilima, robu iz stupca 1 tablice iz Priloga ovoj Uredbi potrebno razvrstati pod odgovarajuće oznake KN iz stupca 2, a na temelju razloga navedenih u stupcu 3;
   budući da je prihvaćeno da u skladu s odredbama članka 12. stavka 6. Uredbe Vijeća (EEZ) br. 2913/92 od 12. listopada 1992. o Carinskom zakoniku Zajednice (3) korisnik može nastaviti navoditi obvezujuće tarifne informacije koje izdaju carinska tijela država članica u vezi s razvrstavanjem robe u kombiniranu nomenklaturu, a koje nisu u skladu s pravima utvrđenim ovom Uredbom, i to tijekom razdoblja od tri mjeseca;
   budući da su mjere predviđene ovom Uredbom u skladu s mišljenjem Odsjeka za tarifnu i statističku nomenklaturu Odbora za Carinski zakonik,
   DONIJELA JE OVU UREDBU:
   Članak 1.
   Roba iz stupca 1 tablice iz Priloga razvrstava se u kombiniranu nomenklaturu sukladno odgovarajućim oznakama KN iz stupca 2 te tablice.
   Članak 2.
   Obvezujuće tarifne informacije koje izdaju carinska tijela država članica, a koje nisu u skladu s pravima utvrđenim ovom Uredbom, mogu se nastaviti navoditi u skladu s odredbama članka 12. stavka 6. Uredbe (EEZ) br. 2913/92 tijekom razdoblja od tri mjeseca.
   Članak 3.
   Ova Uredba stupa na snagu dvadeset prvog dana od dana objave u Službenom listu Europskih zajednica.
   
   
      Ova je Uredba u cijelosti obvezujuća i izravno se primjenjuje u svim državama članicama.
      Sastavljeno u Bruxellesu 7. svibnja 1998.
      
         
            Za Komisiju
         
         Mario MONTI
         
         
            Član Komisije
         
      
   
   
      (1)  SL L 256, 7.9.1987., str. 1.
   
      (2)  SL L 345, 16.12.1997., str. 44.
   
      (3)  SL L 302, 19.10.1992., str. 1.
   PRILOG
   
               Naziv robe
            
            
               Razvrstavanje
               (oznaka KN)
            
            
               Razlozi
            
         
               (1)
            
            
               (2)
            
            
               (3)
            
         
               
                           1.
                        
                        
                           Album za fotografije s uvezom, širine 12 cm, dužine 16,5 cm i debljine 5,8 cm, koji je izrađen od sljedećih materijala:
                           
                                       —
                                    
                                    
                                       kartonske osnove uzastopce prevučene celularnom plastikom, slojem tankog kartona, šareno tiskanog papira i plastične folije,
                                    
                                 
                                       —
                                    
                                    
                                       60 unutarnjih stranica prilijepljeno je za uvez i sastoji se od plastičnih listova s prozirnim plastičnim džepovima.
                                    
                                 
                     
            
               3926 90 91
            
            
               Razvrstavanje se utvrđuje u skladu s odredbama Općih pravila 1., 3.b i 6. o tumačenju kombinirane nomenklature i tekstom oznaka KN 3926, 3926 90 i 3926 90 91.
               U ovom sastavljenom proizvodu prevladavaju plastični sastojci, kako po količini tako u smislu funkcije proizvoda.
            
         
               
                           2.
                        
                        
                           Naprava slična prijenosnom računalu u ukalupljenom obojanom kućištu od plastike, dužine oko 20 cm, širine oko 23 cm i debljine 6 cm.
                           Naprava sadrži sljedeće sastavnice:
                           
                                       —
                                    
                                    
                                       zvučnik,
                                    
                                 
                                       —
                                    
                                    
                                       elektronsku procesorsku jedinicu (koja se ne može slobodno programirati),
                                    
                                 
                                       —
                                    
                                    
                                       tipkovnicu s tipkama prevučenim čvrstim plastičnim slojem,
                                    
                                 
                                       —
                                    
                                    
                                       pokaznik s tekućim kristalima (LCD), približnih dimenzija 6 × 3 cm,
                                    
                                 
                                       —
                                    
                                    
                                       prekidače za regulaciju zvučnika i kontrasta.
                                    
                                 Naprava ima 16 ugrađenih programa za vježbe pisanja, aritmetike i logike te za skladanje glazbe.
                           Programi su namijenjeni djeci između pet i osam godina starosti.
                        
                     
            
               9503 90 32
            
            
               Razvrstavanje se utvrđuje u skladu s odredbama Općih pravila 1. i 6. o tumačenju kombinirane nomenklature i tekstom oznaka KN 9503, 9503 90 i 9503 90 32.
               Četiri od šesnaest ugrađenih programa sastoje se od pisanih vježbi, sedam programa od testova iz aritmetike, a dva uključuju prepoznavanje glazbenih nota/melodija itd.
               Iako su 15 od 16 programa izrađeni kao igra za dva igrača i točni se odgovori boduju, proizvod nema svojstva društvene igre pod tarifnim brojem 9504. Ovaj je proizvod po svojim temeljnim osobinama didaktička igračka.